L’Ajuntament inicia l’enjardinament de 600 metres de barreres acústiques i la pavimentació de 800 metres de vorera en Bovalar
06/02/2015

# L’Ajuntament inicia l’enjardinament de 600 metres de barreres acústiques i la pavimentació de 800 metres de vorera en Bovalar

[![Foto recurso Ayto Paterna](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

06.02.2015

L’Ajuntament de Paterna ha iniciat una sèrie d’actuacions en el barri de Bovalar amb l’objectiu de millorar la mobilitat dels vianants i la protecció dels veïns davant del soroll. Es tracta d’una triple actuació que es compon d’un repàs general a la pintura vial en el barri, la pavimentació de 800 metres quadrats de voreres condicionant a més alguns trams en què el rastell d'estes no era l’adequat i procurant l’eliminació de qualsevol barrera arquitectònica per a complir amb els criteris que marquen el Pla Municipal d’Accessibilitat. Al mateix temps s’està procedint dins de la mateixa actuació a l’enjardinament de les barreres acústiques que separen algunes de les zones residencials del barri de la zona d’oci. En total suposa dotar 600 metres lineals de mòduls prefabricats en tres nivells dels adequats elements arboris que proporcionen una major protecció davant del soroll que es genera en la dita zona d’oci.

Esta actuació suposa la inversió de 54.000 euros subvencionats per la Generalitat Valenciana a través del Pla d’Inversió Productiva. Dins del dit pla l’Ajuntament de Paterna també té en fase de contractació el projecte d’execució per a l’ampliació del col•legi Sanchis Guarner de Santa Rita. Actualment el centre compta amb una línia, constituïda per tres unitats d’Infantil i sis unitats de Primària. Mitjançant el dit projecte es procedirà a l’ampliació del centre amb la creació de tres noves aules d’infantil i posteriorment en una segona fase es continuarà amb la ubicació d’altres 6 aules restants d’Educació Primària, així com gimnàs i menjador quedant així desplegat el centre en dos línies completes.

INCREMENT DE CONTENIDORS I SERVEI D’ARREPLEGA SELECTIVA

L’Ajuntament de Paterna, a través de l’empresa Ecoembalajes de España amb la qual manté un conveni de col•laboració, està desenrotllant un increment general del servei d’arreplega selectiva a Paterna. El dit increment s’està desenrotllant per zones havent-se iniciat pel barri La Canyada. En concret es va a incrementar un 16% el nombre de contenidors existents de paper i cartó, passant de 32 a 38, amb l’objectiu de respondre a la creixent sensibilització l’arreplega selectiva mostrada pels veïns. Es manté el servei d’arreplega en dos dies a la setmana, que per a comerços es realitza porta a porta. Pel que fa als contenidors d’envasos lleugers s’està procedint a una reposició d’un total de 13 dels 43 existents en el barri, per trobar-se deteriorats. Els nous contenidors a instal•lar ja s’han rebut per part de l’empresa subministradora i es procedirà a la seua distribució durant la setmana pròxima. Per necessitats del servei alguns ja s’han retirat i se substituiran en pocs dies. La novetat quant al servei d’arreplega d’envasos lleugers és que es va a duplicar la freqüència d’arreplega, passant d’un a dos dies per setmana. Esta actuació no suposarà un encariment del servei, ja que l’Ajuntament de Paterna està complint amb els objectius marcats en el conveni de col•laboració amb Ecoembalajes de España.